Aalborg Stiftstidende, 1840-01-08
Læserne ville erindre sig den fra Jndustriforeningen først paatænkte Jndgivelse af en Adresse til Hs. Maj. Kongen, i hvis Sted man senere besluttede at foranstalte indgiven en Adresse fra næringsdrivende Borgere uden Hensyn til om de vare Medlemmer af Jndustriforeningen eller ikke. Efter adskillige i den Anledning afholdte Møder, i hvilke var opstaaet Dissents paa Grund af at der ved Trykfeil i den først antagne Adresse var kommet til at staae, 4de liberale Grundsætninger, som D. M. tidligere og ofte have udtalt, istedetfor de liberale Grundsætninger om Næringsfrihed, som osv., blev man i en Generalforsamling Søndagen d. 15de f. M. enig om at forandre denne Passus derhen: "Deres Majestæts Forgjængeres Grundsætninger om Næringsforholdene osv., hvorpaa i et paafølgende Møde, i Forening med tidligere skeete Valg, valgtes en Deputation bestaaende af Dhrr. Jernstøber P. F. Lunde, Naalemager Hjorth sen. Silke= og Klædehandler H. P. Hansen, Hofguldsmed Dalhoff. Jsenkræmmer P. Eegholm, Oldermand for Tobakspinderlauget F. Bonnesen, Oldermand, for Bagerlauget A. Scherfig, Oldermand for Snedkerlauget A. D. Andersen, Formand for Brygger-Corporationen, N. Bjerre og Oldermand for Kobbersmedlauget, Capitain N. Jacobsen - for at overrække Hs. Majestæt nedenstaaende Adresse, Allernaadigste Konge! Gennemtrængte af veemodig Følelse ved den Konges Død, som i over et halvt Aarhundrede, baade i gode Dage og under Skjæbnens haardeste Tilskikkelser, stedse har været sit Folk en trofast og mild Herre, nærme undertegnede næringsdrivende Borgere i Kjøbenhavn sig D. M., for at ønske Dem og os til Lykke til Deres Thronbestigelse. - Forsynet har nedlagt stor Magt i D. Ms Haand, og der er givet Dem en Leilighed, saa herlig, som den kun sjelden falder i nogen Dødeligs Lod, til at udbrede Held og Velsignelse over mange af Deres Medmennesker. Allernaadigste Konge! Deres ædle Charakteer, Deres lyse og dannede Aand borger os for, at De, i Bevidstheden af det store Ansvar, som Kongernes Konge har paalagt Dem, ved Løsningen af Deres betydningsfulde Opgave, vil vide at vælge de rette Midler, som Folkets Trang og Tidens Krav fordre. Vi holde os saaledes forvissede om, at Dr. M., i Jevnhed, og Folkelighed Deres Forgjænger lig, vil vorde en ægte Borgerkonge, thi De tilhører den nye Slægt, De kjender og elsker den nye Tid, hvis mægtige Ideendvikling De har fulgt, med hvis Forhold og Justitutioner De er fortrolig. Derfor bygger Danmark paa D. M. Forhaabninger, hvis Opfyldelse det med Rolighed og Tillid seer imøde. D. M. hele foregaaende Liv, og navnligen det store Mindemærke, De har reist Dem ved at give Norge sin Forfatning, fylder os med den Fortrøstning, at De vil bygge Deres hengivne Folks Velfærd paa saa fast en Grundvold, at selv de sildigste Slægter i D. M. ville velsigne befæsteren af Danmarks Frihed og Lykke. - Ved Siden af de Forhaabning ger, vi som Statsborgere og Skatteydere have tilladt os at fremføre for D. M., maae vi endnu dvæle ved de særlige Jnteresser, som ere knyttede til vor Stilling i Samfundet. Den indsigtsfulde Omhu, Derstedse har viist for Alt, hvad der er godt og nyttigt, den Kjærlighed, De navnlig har lagt for Dagen for Naturvidenskaberne, for Kunsten og foralle de gavnlige Jnstitutioner, som have de Næringsdrivendes Uddannelse til Øiemed, lover os, at alle dertil sigtende Bestræbelser i Dem ville finde en mægtig Støtte. Deres Majestæts Forgjængeres Grundsætninger om Næringsforholdenne ville under en ligesaa oplyst som kraftig Fyrste vide at gjøre sig giældende i store og heldbringende Foranstaltninger, der, understøttede af den gjenvakte Nationalaand, ville aabne Landet nye Rigdomskilder og udbrede en Almeenvelstand, som giør det muligt for Folket at bære de tunge Byrder, Landets Finantsforfatning giør nødvendige. befordre en høiere Udvikling og fremme Alles Velværen. - D. M. vil med kongelig Naade modtage dette vort sande Udtryk af de Følelser og Forhaabninger, hvormed vi, De Mos trofaste Undersatter, hilse Deres Regierings Tiltrædelse, idet vi neddede Himlens Velsignelse over Dem, Deres ædle Gemalinde og høie Slægt. Efterat denne Adresse havde erholdt 2595 Underskrifter, henvendte Deputationen sig Søndagen den 22de December til Hs. Maj. Kongens Adjutant, Major v. Bruun, om Audients. Dagen derpaa modtog imidlertid Deputationen, et Brev fra Majoren hvori det hedder: at, efter de nu gjældende Bestemmelser, vilde det være passende, at de Herrer Befuldmægtigede i denne Anledning henvendte sig i en Skrivelse til Hs. Majestæt Kongens Cabinetssecretair, Hr. Etatsraad Adler osv." - En nye Begjæring om Audients blev indleveret til Statsraad Adler den 24de, hvorpaa modtoges følgende Svar: